UK 1915

UK 1915, la 11-a Universala Kongreso de Esperanto, okazis en Sanfrancisko, Usono en 1915. Ĝi estis la dua Universala Kongreso ekster Eŭropo. La unua estis la 6-a UK en Vaŝingtono en 1910, la tria sekvis nur en 1965 (50-a UK en Tokio).

Pro la milito, la kongreso ne povis okazi en Edinburgo (Britio) kiel oni antaŭe planis.

Oni invitis al San-Francisko okaze de la Internacia ekspozicio, kiu samjare okazis tie. Ĝi estis la plej malgranda UK iam ajn: Venis nur 163 partoprenantoj el 16 landoj. Pro la unua mondmilito nur tre malmultaj Eŭropanoj povis veni. La ĉeftemo estis: Kiel reorganizi la fortojn post la milito?

 Teatraĵo prezentita 
 Perfekta kuiristino, de Blanche Hentsch.

15 1915
Kategorio:Esperanto-renkontiĝoj en 1915
Kategorio:San-Francisko
Kategorio:1915 en Usono
Kategorio:Esperanto-renkontiĝoj en Usono